Όταν κάτω από την πίεση του σουλτάνου ο Σαμπατάϊ Σεβί έγινε Μουσουλμάνος, πολλοί οπαδοί του τον ακολούθησαν προσχωρώντας στο Ισλάμ. Πολλές ατομικές περιπτώσεις εξισλαμισμών αναφέρονται στα Αρχεία των ιεροδικείων Βέροιας και Θεσσαλονίκης, σε περιηγητικά κείμενα, σε συναξάρια νεομαρτύρων κ.α.. Oι εξισλαμισμοί παρουσίασαν έξαρση στις περιόδους των Τουρκοβενετικών και των Ρωσοτουρκικών πολέμων, εξαιτίας του φόβου αντεκδικήσεων ή αντιποίνων από τους Τούρκους.